b'\n_START_ARTICLE_\nM136 AT-4\n_START_SECTION_\nRazvoj\n_START_PARAGRAPH_\nAT4 je dizajniran kao oru\xc5\xbeje da uni\xc5\xa1ti od srednjih do lakih oklopnih vozila iz bilo kojeg smjera, MBT (eng. Main Battle Tank, glavni borbeni tenk) sa strane ili iza, i kao juri\xc5\xa1no oru\xc5\xbeje protiv nekih struktura i gra\xc4\x91evina. Jedan klju\xc4\x8dni zahtjev je bio da AT4 ne smije biti u stanju samo probiti oklop nego i imati razoran izvan-oklopni u\xc4\x8dinak nakon penetracije (probijanja oklopa). \xc5\xa0vedska vojska je po\xc4\x8dela s prvim evalucijama otpu\xc5\xa1tanja AT4 u prolje\xc4\x87e 1981. sa 100 testiranih primjeraka po\xc4\x8detkom 1982._NEWLINE_\xc4\x8cak i prije nego je \xc5\xa0vedska usvojila AT4, u\xc5\xa1ao je u konkurenciju ameri\xc4\x8dke vojske za novo protu-tenkovsko oru\xc5\xbeje ovla\xc5\xa1teno od strane Kongresa u 1982., kada se FGR-17 nije pokazao uspje\xc5\xa1nim za zamjenu M72 LAW-a. Ameri\xc4\x8dka vojska je testirala 6 oru\xc5\xbeja 1983. britanski LAW 80, njema\xc4\x8dki Armbrust, francuski APILAS, norve\xc5\xa1ki M72E4 (modificirani M72 LAW), ameri\xc4\x8dki Viper i \xc5\xa1vedski AT4. Iako vrlo impresionirani jednostavno\xc5\xa1\xc4\x87u i izdr\xc5\xbeljivosti testiranog AT4-a, ameri\xc4\x8dka vojska je prona\xc5\xa1la prostor za pobolj\xc5\xa1anje, posebno sa stra\xc5\xbenjim i prednjim branicima za lansirne cijevi i ciljnikom. Nakon tih promjena, AT4 je usvojen za ameri\xc4\x8dku vojsku kao Lightweight Multipurpose Weapon M136 (lako vi\xc5\xa1enamjensko oru\xc5\xbeje - M136). \xc5\xa0vedska vojska je tako\xc4\x91er priznala nekoliko pobolj\xc5\xa1anja, a naknadno usvojila amerikaniziranu verziju AT4, kao Pansarskott M/68 (Pskott M/68), uz dodatke poput dr\xc5\xa1ke kako bi AT4 bio miran tijekom ciljanja i paljbe. Prednji sklopivi rukohvat je jedina razlika izme\xc4\x91u ameri\xc4\x8dkog i \xc5\xa1vedskog AT4._NEWLINE_Zbog urbanih borbenih uvjeta s kojima se vojne jedinice SAD-a zadnjih nekoliko godina suo\xc4\x8davaju redovito, menad\xc5\xbeer naoru\xc5\xbeanja je zadu\xc5\xbeen za kupovinu AT4, suspendirao je nalog za standardnu verziju AT4 i od sada se samo naru\xc4\x8duju AT-4 CS.'